**Bestyrelseslederens beretning for 2024**

Vi ser tilbage på 2024, som et år med store forandringer – Den nye lufthavn i Nuuk er blevet taget i brug. Vi kan vist godt sige til stor sorg for os, og særligt Kangerlussuaq.

Det er blevet særligt tydeligt efter åbningen, at arbejdskulturen og evnerne inde i Kangerlussuaq har været og er stadig rigtig høj. Det kan vi se, fordi det så så nemt ud at drive lufthavnen i Kangerlussuaq, men det har bestemt ikke været nede i Nuuk. Det er vigtigt at vi bevarer den stærke arbejdskultur og evner, ved at sikre og støtte erhvervsudvikling inde i Kangerlussuaq.

Forandringer i landet gælder ikke kun infrastrukturen, 2024 har også været året med mange og væsentlige ændringer i lovene indenfor erhvervsbranchen.

Her er det særligt den nye turismeloven og fiskeriloven, som har fyldt meget.

Særligt turismeloven har taget en stor del af vores tid. Et helt nyt lovområde, betød at vi derfor afholdte workshops i hele regionen, og gjort vores bedste for at så mange som muligt til at forstå, hvad loven ligger op til, og at deres meninger, enten via os eller direkte fra dem selv, er kommet til kende for ministeriet for erhverv.

Der er ingen tvivl om at de 2 love begge skabte stor debat og mange følelser, og det har været vigtigt at få bragt op. Selvom valget i år gjorde det klart, at lovene var upopulære og skal justeres, så har det været sundt for alle at diskutere.

Ejerskabsdebatten har særligt været tung, ikke mindst fordi det er vigtigt at erhvervsudvikling sker til gavn for lokale, så er det vigtigt at kunne tiltrække investorer – for vi er trods alt en del at verdenssamfundet. Investeringer og handel på tværs af lande er noget der styrker bånd. Investorer og handel bringer også en masse viden og know-how, noget som vi gerne vil se mere af, for at vores egne erhvervsfolk bliver endnu dygtigere i den globale handel.

Vi taler reelt om at vækststrukturen i Grønland er ændret fundamentalt, men RAL’s nye sejlrute med Eimskip og skiftet til Aarhus havn, nye lufthavne, og nye love, gør at vi skal være særligt skarpe på og være med til at sikre, at vi som region tapper ind i den nye vækststruktur.

En anden stor forandring ligger internt, i vores organisation, for vi har måtte sige farvel til vores mangeårige medarbejder og direktør, Jesper Schrøder, som sammen med familien desværre valgte at flytte Danmark. Jesper har været en stor del af ACB i mange år, og derfor har vi naturligvis være spændt på og brugt meget tid på at finde den nye og rette direktør. Jeg er derfor glad for at vi har fundet en kompetent efterfølger i Naasunnguaq Beck. Hun kommer ind i organisationen med en række erfaringer og viden indenfor politik. Noget som vi har særligt brug for i denne tid, hvor vi har brug for politisk medvind. Lige nu er vi trods alt den eneste region i Grønland, der ikke har eller er ved at få milliard investeringer.

2024 har været præget af flere personaleudskiftninger. Vi har skiftet Innovation Manager da Karl Kasper og familien valgte at flytte til Aalborg for at studere. Ind fik vi i stedet for Ivalu, som har været med til at løfte hendes område. Vores destination manager Tupaarnaq valgte også at stoppe for at flytte til Sydgrønland, til sin familie, og ind fik vi Taatsi, som med stor passion også har været med til at afslutte marketingsstrategien indenfor Destination Arctic Circle, som han eksekverer på i år. Vores Marketing Manager gik på barsel nogenlunde på samme tid som vores praktikant Micha blev færdig, og derfor blev det naturligt at han tog barselsvikariatet.
Det mange udskiftninger er tungt for vores lille organisation, og vi har derfor ikke kunne følge mange af vores projekter til dørs i år, men vi har fået sikret at de større opgaver, og de nye love har været fulgt tæt. ACB har kæmpet godt, haft en klar stemme i debatten og til møderne med politikerne, og vi kan som medlemmer derfor være glade for at ACB, den førende regionale erhvervsråd.

Vores indsats overfor Maniitsoq med generationsskift og øget investeringer ses tydeligere nu, det skyldes særligt, at vi har styrket samarbejde med Vestnorden Fonden og Nalik. Vestnorden Fonden har de seneste 2 år haft mange udlån til Maniitsoq, og udgør næsten ¼ af deres udlån i Grønland. Vi har også haft Nalik med på vores bygdeture nede i Maniitsoq området, og har haft Nalik’s direktør på rundt i Maniitsoq samt afholdt events for lokale. Det er en indsats vi har haft i 3 års tid nu, og det er tydeligt at se i Maniitsoq, hvor byen har fået en frisk pust af flere nye virksomheder, med nye ansigter, vilje og tro på byen.

Vi rundede også derfor hele 85 iværksætter rådgivninger, vores højeste nogensinde udenfor Corona hjælpepakke perioden. ACB er klart de bedste i Grønland til at yde iværksætter rådgivning. Det gør vi struktureret, i øjenhøjde og ved at understøtte iværksætteri. Vi kan vist roligt sige at Sisimiut har altid haft en god iværksætterånd, og derfor gik årets iværksætter pris (for 3 gang i træk under Future Greenland) igen til Sisimiut, til vores bestyrelsesmedlem Ulloriaq, som modtager af den flotte pris.

2024 blev også året, hvor vi sagde tak og farvel til Fablab. Fablab blev til, takket være støtte fra folketingsmedlem Aaja Chemnitz. Vi modtog støtte i 4 år, og da dette udløb, så valgte vi at donore det til den kommende campus, Ilinniarfeqarfik, som er fælles campus for DTU, KTI og MSK. Vores donation er for at sikre at unge har bedre muligheder under studiet, men også at stedet vil blive åbnet for almene borgere igen. Fablab har givet lokale et nyt sted at være kreative, og det har været fantastisk at se, særligt de helt unge – folde sig ud, og lave ting selv. Vi er sikre på at når Campus Ilinniarfeqarfik er i gang, at fablab vil spille en særlig rolle i at forbinde studerende fra de forskellige uddannelser, skabe relationer og udvikle kreativiteten.
Overdragelsen skete ved DTU 25-års jubilæum i Grønland, hvor vi også fik muligheden at holde oplæg overfor en stor del af ledelsen hos DTU, sammen med kommunen.

Senere på året var vi på Island, for at deltage og holde oplæg til Arctic Circle Assembly sammen med DTU, Visit Greenland og Qeqqata Kommunia. Oplægget var om Arctic Circle Road.
Vi holdt yderligere et oplæg til Arctic Circle Assembly Business sammen med Visit Greenland, Qeqertalik Business Counsil og Innovation Southgreenland, hvor oplægget handlede om at sprede turismen ud over hele Grønland, og ikke kun ved de nye lufthavne.
Det var ACB’s første oplæg til Arctic Circle Assembly, som er den største arktiske netværksevent, og særlig oplægget om Arctic Circle Road vakte interesse og fuldt hus til oplægget.

En sidebemærkning, er også at det var her vi stødte på Naasunnguaq Beck første gang.

Vi fik som altid også afholdt vores webinarer om hhv. forskning ved Kangerlussuaq og om Arctic Circle Trail, som led i vores markedsføring af siderne scienceservice.gl og arcticcircletrail.gl, den sidstnævnte nåede mere end 100.000 sidebesøg i 2024, hvilket understreger ACT’s kendskab og vigtighed for regionen.

Turismens vigtighed for Grønland og vores region er kun stigende, og derfor har vi også haft stort fokus på at sikre en ny marketing strategi for Destination Arctic Circle – som vi fik lavet i samarbejde med Group Nao. Vi fik fremlagt strategien, og Taatsi’s største opgave i år, er at eksekvere strategien. Hvis vores strategi er succesfuld, så skulle vi gerne se flere lokale virksomheder få gavn af en øget turisme, og i sidste ende øge livskvaliteten blandt lokale samt en styrket økonomi.

Derfor er vi også glade for at folketinget via Aaja Chemnitz, og selvstyret via Nauja har sikret en mikroinfrastruktur pulje, til at udvikle turismen. En pulje vi har været med til at efterspørge før i tiden, og som nu er realiseret. Dette har udmøntet sig i at vi har en ny bro i Itinneq, som er sikret mod den øgede nedbør og klimaforandringer, som vi mærker i hele landet. Mange nyder også godt af den nye rute rundt om Ulkebugten.
Begge projekter gavner lokale, og turismen, hvilket ACB har ansøgt midler til via puljen.

Der kom også en ny pulje fra selvstyret i år, en selvforsyningspulje, som vi skulle sætte os ind i. Erhvervsfremmepuljen som vi varetager på vegne af Selvstyret, der modtog 12 erhverv, projekt støtte, og 27 modtog klippekort støtte, samlet set uddelte vi ca. 1.1millioner ud.
Vores håndtering af puljen, har vist sig at være effektivt, og ACB blev derfor også bedt om at gennemgå vores processer til Nalik. Det er også en af grundene til at vi gik fra en testperiode, til at have en fast kontrakt nu.

ACB forslog, via Nalik’s advisory board, at der skal laves produktionshaller eller containere, og vi lavede lidt fodarbejde til det, som nu har møntet sig ud i at Selvstyret har sat nogle millioner af de næste 3 år, til at sikre at der kommer nogle produktionshaller.

Sidst, men ikke mindst så, blev 10 års strategi udkastet med USAID endelig færdig og oversat, men vi har ville vente til den nye direktør tiltrådte, før vi færdiggør den. Det har været vigtigt for os, at Naasunnguaq også har haft mulighed for at komme input og kan se sig selv i den strategi, hun skal stå i spidsen for at gennemføre.

2024 har været forandringens år, ikke kun for ACB men for hele Grønland. De mange ændringer har taget meget af tiden hos ACB, og vi har derfor ikke fået udført så mange konkrete projekter som vi plejer, hvilket også skyldes den store udskiftning i personalet. Men jeg synes vi kan være stolte over de resultater vi har nået, og at vi er en velrespekteret organisation, der har haft klare budskaber gennem disse forandringer.

Jeg håber at I medlemmer har været tilfredse, og at I fortsat vil være med, og sikre at flere bliver medlem af Arctic Circle Business, for i fællesskab er vi stærkere. Et stærkt erhvervsliv betyder også en stærk velfærd.

Qujanaq - Mange tak.